જામનગરના કાલાવડ નાકા બહાર આવેલા મોરકંડા રોડ પરની સનસિટી-ર સોસાયટીમાં રહેતા શરીફભાઈ અબ્દુલરહીમ બ્લોચ નામના મકરાણી યુવાનની પત્ની રેશ્મા (ઉ. વ. રપ) ગઈકાલે સાંજે સાડા સાતેક વાગ્યે પોતાના ઘરે પોણા બે વર્ષની પુત્રી મહેર સાથે હતી ત્યારે આ મહિલાએ ઘરની દીવાલ પર સ્યુસાઈડ નોટ જેવું લખાણ લખી પોતાની પુત્રી મહેરને દુપટ્ટા વડે ગળાફાંસો આપી મોતને ઘાટ ઉતાર્યા પછી પોતે પણ ઓરડામાં રહેલા પંખામાં દોરડું બાંધી ગળાફાંસો ખાઈ લીધો હતો.